[{"text_idx": "#000003", "text": "Izan kontuan, hauetaz gain, bekarioen figura ere badaukagula, gazteak kontratatzeko edo, hobeto esanda, ez kontratatzeko, baina lanean doan edo oso merke eduki ahal izateko. Adi! ez nahastu praktika kontratua enpresa batean kurrikulum barruko edo kanpoko praktikak egitearekin edo bekario moduan egotearekin. Azken hauetan ez daukagu kontratu baten babesik, abusuzko jokabideak baino. Honela, oso ohikoa da, esaterako, udan honelako eskaintzak ateratzea, besteak beste, banka edo prentsa moduko sektoreetan, plantilako langileen oporrak gazteek doan ordezka ditzaten."}, {"text_idx": "#000004", "text": "Bada, badirudi unibertsitateko prestakuntza dualerako kontratua bekarioen harira datorrela, hau da, abusuzko lan harreman horiek (edo horietako batzuk) zelan edo halan arautzera. Baina, jakina, kontratu berri bat sortze hutsak, ez badago ikuskaritzarik eta praktikak babes juridiko-laboralik gabe egitea baimendurik jarraitzen badu, ez da ezeren konponbidea. Are gutxiago, kontratu prekarioa bada sortzen dutena."}, {"text_idx": "#000006", "text": "\u2022 Unibertsitateak eta \u201cerakude kolaboratzaileak\u201d lankidetza hitzarmena sinatuko dute. Kontratua marko horretan gauzatu beharko da. Beraz, unibertsitateak ikuskatu beharko lituzke kontratu horiek edo, ikuskatzen ez baditu ere, behintzat, jakinaren gainean egon beharko da. Esan nahi baita, enpresa batek ezingo ligukela honelako kontraturik eskaini bere kabuz eta unibertsitatearekin hitzartu gabe."}, {"text_idx": "#000007", "text": "\u2022 Ikasketak eta lana uztartuko direla dio eta enpresak ere prestakuntza eman beharko duela. Ikusteko dago zelan egituratuko den hau. Prestakuntza eta lana alternantzia erregimenean izango dela besterik ez dakar."}, {"text_idx": "#000008", "text": "\u2022 Enpresak ematen duen prestakuntza zelan finantziatu eta langileak ze soldata izango duen ere badagoela arautzeko dio Legeak:"}, {"text_idx": "#000011", "text": "Bestetik, lan efektiboa baino ez genuke jasoko. Honela, jardunaldiaren %75 lanean egingo bagenu eta gainontzeko %25 prestakuntzan, lan efektiboko %75 baino ez genuke kobratuko."}, {"text_idx": "#000012", "text": "Laburbilduz, negozio ona enpresarako: soldata txikiagoa ordainduko liguke, seguruenik ez luke gugatik kotizazio sozialik ordainduko eta, gainera, baliteke egiten duen kontratu bakoitzagatik enpresak subentzioren bat jasotzea. Gainera, \u201cprestakuntzarako\u201d beste kontratuetan bezala, enpresek langile horiek gerora plantilan kontratazeko konpromisorik ez da egongo, askoz onuragarriago izango zaielako beste ikasle bat egoera berean hartzea."}, {"text_idx": "#000015", "text": "\u2013 Prestakuntza eta ikasketa kontratuaPrestakuntza eta ikasketa kontratua lanpostu horretarako titulaziorik ez daukatenei begirakoa da. Suposatzen da prestakuntza praktiko eta teorikoa jaso behar dugula. Prestakuntza teorikoa enpresak berak eman behar digu edo, bestela ikasketa zentroan jaso behar dugu."}, {"text_idx": "#000016", "text": "Kontratu mota honek lanbide heziketa dualarekin lotura dauka eta, beraz, badirudi orain, kontratu berri honekin unibertsitatean ari diren ikasleentzat antzeko kontratu prekario bat sortu nahi omen dutela. Kontratu prekarioa diogu enpresek lanpostuak merkeago betetzeko erabili ohi dituztelako, prestakuntzari kasu handirik egin barik edo langilea ikasketekin zerikusi handirik ez daukaten funtzioetarako erabilita."}, {"text_idx": "#000017", "text": "Hau da, enpresek langile merkeagoak lortu ahal izango dituzte unibertsitateari eskatze hutsarekin. Eta ikusteko dago ze nolako kontrola egingo den unibertsitateetatik abusuak ekiditeko."}, {"text_idx": "#000018", "text": "\u21d2 Azken iruzkin bat: Bolonia prozesutik hona (derrigorrezko presentzialitatearekin, ECTS kredituekin eta abarrekin) ikasketa unibertsitarioak egin bitartean lan egin ahal izatea galarazi ziguten praktikan eta, hortaz, ikasketak ordaindu ezin zituzten hainbat eta hainbat lagun unibertsitatetik kanpo utzi zituzten. Orain, kontratu berezi bat sortu dute ikasi bitartean lan egin dezagun, hori bai, kontratu arrunt batekin baino egoera askoz kaskarrago batean guretzat eta askoz onuragarriagoan enpresentzat."}, {"text_idx": "#000021", "text": "Ez duzu informazioa aurkitzen? Proposatu gaia!"}, {"text_idx": "#000022", "text": "Bidali bizilan@lab.eus posta elektronikora ze gai nahi duzun jorratzea; guk webgunean txertatuko dugu eta horren berri emango dizugu."}]